वॉर्निंग देखते ही ‘ओपन वॉटर2: एड्रिफ्ट’ (2006) की याद आ जाती है क्योंकि ‘वॉर्निंग’ का मूल प्लॉट इसी फिल्म से लिया गया है। कॉलेज के पुराने दोस्त फिजी आयलैंड में मिलते हैं और एक याट से समुंदर में घूमने निकल जाते हैं। बीच समुद्र में तैराकी का मन होता है और सभी पानी में छलांग लगा देते हैं।

याट में सिर्फ एक वर्ष की बच्ची है जो सोई हुई है। जिस सीढ़ी के सहारे याट में लौटना है, गलतफहमी में वो वापस याट में चली जाती है। सभी बीच समुद्र में हैं। कैसे लौटा जाए? बच्ची जाग जाती है। शॉर्क इर्दगिर्द मंडराने लगती है। दिन ढलने लगता है और शुरु होती है बचने की जद्दोजहद।

फिल्म की कहानी उम्दा है और इसमें बेहतर फिल्म की बनने की संभावनाएं मौजूद हैं। इसके लिए जरूरी है कि स्क्रीनप्ले में ऐसा थ्रिल हो कि दर्शक सीट पर ही बैठा रहे, इमोशन ऐसे हों कि दर्शक पात्रों के दर्द को महसूस करे, उसे बैचेनी हो, लेकिन वॉर्निंग इस मामले में पीछे है। फिल्म में कुछ ही ऐसे क्षण हैं जो अच्छे लगते हैं, बाकी समय फिल्म बिलकुल सपाट नजर आती है।

फिल्म की शुरुआत बेहद बोर है। सभी दोस्तों का एक-दूसरे से संपर्क कर मिलने वाला भाग कुछ इस तरह फिल्माया गया है कि दर्शक कनेक्ट ही नहीं हो पाता। दोस्तों के बीच वो स्पार्क ही नजर नहीं आता कि वे वर्षों बाद मिल रहे हैं या बरसों से एक-दूसरे को मिस कर रहे थे।

फिल्म में थोड़ी पकड़ तभी आती है जब सभी पानी में बेबस होते हैं और बचने के लिए संघर्ष करते हैं। उनकी कोशिशें लगातार असफल रहती हैं। हालांकि यह भाग भी लंबा खींचा गया है और ‘बेबस’ गाने को बार-बार दोहराया गया है। ऐसी फिल्मों में गाने तो होना ही नहीं चाहिए। खैर, फिल्म में केवल यही रूचि रहती है कि ये कैसे बचेंगे और कौन बचेगा? फिल्म का अंत औसत किस्म का है, लेकिन पूरी तरह संतुष्ट नहीं कर पाता।

निर्देशक गुरमीत सिंह ने सीमित बजट में काम किया है और कहानी में मौजूद संभावनाओं को भुनाने में वे चूक गए हैं। कहने को तो फिल्म थ्री-डी में है, लेकिन इसका असर नजर नहीं आता है, जबकि अंडरवाटर सीक्वेंस को थ्री-डी के जरिये बेहतरीन तरीके से प्रस्तुत किया जा सकता था। ऐसा लगता है कि कुछ ही दृश्यों को थ्री-डी तकनीक के जरिये फिल्माया गया है।

कलाकारों का अभिनय भी फिल्म को कमजोर करता है। संतोष बरमोला, जतिन गुलाटी, मधुरिमा तुली, वरुण शर्मा, सुज़ाना रॉड्रिग्स अपने अभिनय से असर नहीं छोड़ पाएं, केवल मंजरी फड़णीस का अभिनय ही ठीक कहा जा सकता है।

कुल मिलाकर ‘वॉर्निंग’ औसत दर्जे की है। अच्छ
ी
बा
त
य
ह
ह
ै
क
ि
क
म
स
े
क
म
बॉलीवु
ड
मे
ं
इ
स
तर
ह
क
ी
फिल्
म
क
ी
शुरुआ
त
त
ो
हुई।

थ्री-डी

बैनर :
इरोज इंटरनेशनल, एलम्ब्रा एंटरटेनमेंट, बनारस मीडियावर्क्स

निर्माता :
अनुभव सिन्हा, पराग संघवी, सुनील लुल्ला

निर्देशक :
गुरमीत सिंह

संगीत :
शरीब तोषी, मीत ब्रॉस अंजान, जॉन स्टीवर्ट

कलाकार :
संतोष बरमोला, मधुरिमा तुली, वरुण शर्मा, मंजरी फडणीस, जितिन गुलाटी, सुमित सुरी, सुजाना रॉड्रिग्ज